YouTube

duimnael|links|YouTube se hoofkantoor in San Bruno, Kalifornië

YouTube is 'n webwerf wat gebruikers in staat stel om video's op te laai, koers, kommentaar, deel, en na ander opgelaaide video's te kyk. Die webwerf behels films, musiek videos, nuus, opvoedkundige programme, sowel as video blogs, skyfievertonings, humoristiese video's, en nog baie meer te kyk. YouTube is tans die grootste video webwerf op die Internet.

YouTube is in Februarie 2005 opgerig deur drie voormalige PayPal medewerkers. 'n Groot verskil met ander video webwerwe in die tyd was dat alle video's outomaties omgeskakel word na een formaat wat vir baie mense toeganklik is, Flash video (.flv). Dit, gekombineerd daarmee dat die hele webwerf gratis vir gebruik is, het daarvoor gesorg dat YouTube nou die grootste videowebwerf op die internet geword het, en één van die grootste webwerwe op die internet in sy geheel.

Die meerderheid van die video's op YouTube word deur indiwiduë uit die publiek uit opgelaai, alhoewel sommige mediamaatskappye soos CBS, BBC, VEVO, Hulu en andere ook van hulle eie materiaal beskikbaar stel. Ongeregistreerde YouTube gebruikers kan gratis na video's kyk, terwyl geregistreerde gebruikers video's kan oplaai. Sommige video's wat as moontlik beledigend of aanstootlik beskou word, kan slegs deur geregistreerde gebruikers van ouer as 18 jaar gekyk word. In November 2006 is YouTube deur Google oorgeneem, teen 'n bedrag van 1.65 miljard Amerikaanse dollar. YouTube is dus tans as 'n onderafdeling van Google.

Daar word nie baie statistieke uitgegee nie, maar in Julie 2006 het YouTube 'n berig uitgegee dat daar elke dag meer as 100 miljoen video's gekyk word, en in die hele maand was uiteindelik 2,5 miljard video's afgelaai. Net in Januarie 2008 is daar al 3 miljard video's deur slegs 79 miljoen mense afgelaai.

 Gevolg van die sukses van YouTube 
Voor die loods van hierdie webwerf, was daar baie min geleenthede gewees om video's op die Internet te laai. Ná YouTube begin is, het daar 'n hele aantal ander webwerwe opgespring wat ook gebruikers in staat gestel het om video's op die Internet te laai.

 Kopiereg 
In ruil vir die stoor van die video's moet die oplaaier van alle outeursregte afstand doen. Dit beteken dat jy nie iemand anders se werk mag oplaai indien dit onder kopiereg beskerm word nie. In sommige gevalle bevat opgelaaide video's wel materiaal wat onder kopiereg staan, en kan hulle soms deur YouTube geblokkeer word.

Die skending van kopiereg deur YouTube gebruikers het al tot verskeie regsgedinge gelei. In Maart 2007 het Viacom in 'n saak teen Google, die YouTube eienaar, 'n bedrag van 1 miljard dollar geëis omdat daar 160 000 van sy video's op YouTube beskikbaar was. In September 2007 is YouTube deur 20th Century Fox gedwing om honderde video's te verwyder. Verskeie mediagroepe, waaronder Sony BMG, BBC en Samsung het egter al ooreenkomste met YouTube bereik waarvolgens hulle video- en klankmateriaal wel in sommige gevalle gebruik mag word.

 Hoe dit werk 
Op YouTube mag gebruikers video's oplaai met 'n maksimum grootte van 1 024 MB, maar elke video mag slegs 10 minute lank wees. Formate soos .avi (XviD met MP3), .mp4 (H.264 met AAC+,) .mov, .mpeg word aanvaar. Die video's word omgeskakel na .flv, met daarin die H.263 videoenkodering en 64kbit/s MP3 monogeluid. Die datastroom het 'n totale bitrate van +/- 330 kbit/s, die resolusie is 320x240. Sedert Maart 2008 gee YouTube ook die keuse om die video's in hoër gehalte af te laai. Die resolusie is verhoog van 320x240 na 480x360.

Daar is twee moontlikhede: tik jy &fmt=6 agter die adres van die video in jou webblaaier, dan kry jy 'n H.263 stroom van +/- 600kbit/s met 96kbit/s MP3 mono. Met &fmt=18 kan jy luister na 'n stereostroom, die formaat is dan nie .flv nie, maar .mp4. Die .mp4 bestaan uit 'n H.264-beeldstroom van 300-400kbit/s en +/- 128kbit/s AAC-geluid.

 Lokalisasie 
duimnael|400px|Lande met YouTube-lokalisering
duimnael|400px|YouTube se status volgens lande:
Op 19 Junie 2007 was Eric E. Schmidt in Parys om die nuwe lokaliseringstelsel van stapel te stuur. In die volgende lande is die stelsel al in werking gestel:
 Land Tale Oprigtingsdatum  (en wêreldwyde bekendstelling) Engels 15 Februarie 2005  Portugees 19 Junie 2007  Frans en Baskies 19 Junie 2007  Hiberno-Engels 19 Junie 2007  Italiaans 19 Junie 2007  Japannees 19 Junie 2007  Nederlands 19 Junie 2007  Pools 19 Junie 2007  Spaans, Galicies, Katalaans en Baskies 19 Junie 2007  Engels 19 Junie 2007  Spaans 11 Oktober 2007  Chinees en Engels 17 Oktober 2007  Chinees 18 Oktober 2007  Engels 22 Oktober 2007  Engels 22 Oktober 2007  Kanadese Frans en Kanadese Engels 6 November 2007  Duits 8 November 2007  Russies 13 November 2007  Koreaans 23 Januarie 2008  Hindi, Bengaals, Engels, Gujarati, Kannada, Malayalam, Marathi, Tamil, Telugu en Oerdoe 7 Mei 2008  Hebreeus 16 September 2008  Tsjeggies 9 Oktober 2008  Sweeds 22 Oktober 2008  Afrikaans, Zoeloe en Engels 17 Mei 2010  Spaans 8 September 2010  Frans en Arabies 9 Maart 2011  Arabies 9 Maart 2011  Arabies 9 Maart 2011  Frans en Arabies 9 Maart 2011  Arabies 9 Maart 2011  Frans en Arabies 9 Maart 2011  Arabies 9 Maart 2011  Swahili en Engels 1 September 2011  Filippyns en Engels 13 Oktober 2011   Engels, Maleis, Chinees en Tamil 20 Oktober 2011  Frans, Nederlands, en Duits 16 November 2011  Spaans 30 November 2011  Engels 2 Desember 2011   Engels 7 Desember 2011   Spaans 20 Januarie 2012  Hongaars 29 Februarie 2012   Maleis en Engels 22 Maart 2012  Spaans 25 Maart 2012  Arabies en Engels 1 April 2012  Grieks 1 Mei 2012  Indonesies en Engels 17 Mei 2012   Engels 5 Junie 2012  Frans en Engels 4 Julie 2012  Turks 1 Oktober 2012   Oekraïens 13 Desember 2012  Deens 1 Februarie 2013  Fins en Sweeds 1 Februarie 2013  Noors 1 Februarie 2013   Duits, Frans en Italiaans 29 Maart 2013  Duits 29 Maart 2013  Roemeens 18 April 2013  Portugees 25 April 2013   Slowaaks 25 April 2013  Arabies 16 Augustus 2013  Arabies 16 Augustus 2013  Arabies 16 Augustus 2013  Arabies 16 Augustus 2013  Bosnies, Kroaties en Serwies 17 Maart 2014  Bulgaars 17 Maart 2014  Kroaties 17 Maart 2014  Estnies 17 Maart 2014   Lets 17 Maart 2014  Litaus 17 Maart 2014  Serwies en Kroaties 17 Maart 2014  Macedonies, Serwies en Turks 17 Maart 2014  Serwies 17 Maart 2014  Sloweens 17 Maart 2014(sl)   Thai 1 April 2014   Arabies 1 Mei 2014  Spaans en Engels 23 Augustus 2014  Yslands ?, 2014  Frans en Duits ?, 2014  Viëtnamees 1 Oktober 2014  Arabies 1 Februarie 2015  Swahili en Engels 2 Junie 2015  Engels 2 Junie 2015  Azerbeidjans 12 Oktober 2015  Russies 12 Oktober 2015  Georgies 12 Oktober 2015  Kasaks 12 Oktober 2015  Nepalees 12 Januarie 2016   Oerdoe en Engels 12 Januarie 2016   Singalees en Tamil 12 Januarie 2016  Arabies ?, 2016  Engels ?, 2016

 Sien ook 
 Vimeo

 Verwysings 

 Eksterne skakels 

  Amptelike webwerf
  Sensuur by Youtube: YouTube Taps ADL as Partner in Fight Against Hate , deur die International Business Times